POLA ESPERANTISTO 


MONATA REVUO DE ESPERANTISTA MOVADO EN POLUJO. 


ESPERANTYSTA POLSKI 


MIESIĘCZNY PRZEGLĄD RUCHU ESPERANCKIEGO W POLSCE. 


| KRAKÓW 


WIDNOKRĘG SIĘ ROZSZERZA. 


pl x9 ORAZ więcej odczuwać sie daje wśród najwyższych kół 
fasto inteligencji świata konieczność wprowadzenia jezyka pomocni- 
| czego do międzynarodowego porozumienia. Jednym z najcie- 
kawszych dokumentów, jakie uzyskaliśmy w tej sprawie, jest 
| sprawozdanie l. A. L. A. (International Auxiliary Language 
Association), które powstało w 1910 r. w Stanach Zjednoczonych, zaś 
zreorganizowało się w r. 1925 i 1926 rozszerzając agendy przez stałą współ- 
pracę z Instytutem Wychowawczym w Genewie, kierowanym przez prof. 
Bovet'a, noszącym nazwę Institut Jean Jacques Rousseau. Dr. Thorndike, 
kierownik Wydziału wychowawczego Uniwersytetu w Kolumbii opracował 
metodę i kierunek dalszych prób nad językiem pomocniczym, po długich 
i mozolnych próbach nad wprowadzeniem języków narodowych i sztucznych 
zatrzymując się na języku Esperanto, jako na utworzonym najbardziej od- 
powiednio do potrzeb przeciętnego ucznia. Potrzeba tu bowiem tylko lo- 
gicznego myślenia przy tworzeniu wyrazów i układaniu zdań, czego brak 
uderza we wszystkich innych językach naturalnych i sztucznych. Liga Ro- 
dziców w New Jorku mająca 1200 członków, wśród nich 17 profesorów 
wyższych i średnich uczelni wybrała Komitet celem dokonania prób według 
zalecenia Kongresu Wychowawczego odbytego w Pradze w kwietniu b. r. 

Próby mają między innemi objąć korespondencję międzyszkolną pomiędzy 
uczniami całego Świata w wieku od 8—18 lat w języku esperanto. Jednocześnie 
zaprowadzono kursy języka esperanto dla dorosłych, oraz dla nauczycieli. 

Jeżeli Stany Zjednoczone, które dotąd uważały język angielski za sa- 
mowystarczalny, przyjęły na siebie rolę przewodnią w zaprowadzeniu espe- 
ranta — sądzić należy, że teraz sprawa ta szeroko się po Świecie rozejdzie. 

U nas dotąd koła inteligencji zupełnie prawie izolowały się od ruchu 
na tem polu. Dopiero w ostatnich czasach rozpoczyna się w tym kierunku 
początek działania. Trzeba zaznaczyć, że Poznańska Wszechnica w tym 
względzie stoi na pierwszem miejscu; w ostatnich czasach liczne grono 

profesorów Uniwersytetu z Magn. Rektorem Grochmalickim na czele z ini- 
cjatywy prof. St. Nowakowskiego, bierze sprawę w ręce i zapewne w nie- 
długim czasie posłyszymy o ważnych decyzjach co do zaprowadzenia ję- 
zyka pomocniczego w wyższych uczelniach i szkołach średnich. 

Zaznaczyć też należy, że rozrzucone dotychczas po całej Polsce to- 
warzystwa Esperantystów po pierwszym Zjezdzie krakowskim w r. z. od- 
bytym, a obecnie po drugim odbytym w Warszawie w dniach 5 i 6 listo- 
pada połączyły się w jednej wspólnej Ogólno-polskiej delegacji, która objęła 
19 Towarzystw i na przyszłość będzie reprezentowała Polskę na Zjazdach 
międzynarodowych oraz powezmie wspólny plan działania celem jak naj- 
większego rozpowszechnienia poczucia potrzeby jednego wspólnego języka 
w stosunkach międzynarodowych oraz. celem zapoznania zagranicy z Polską 
przez tłomaczenie na jezyk esperanto celniejszych utworów polskich autorów 
oraz szerzenie wiadomości o polskiej kulturze i prostowanie błędnych wia- 
domości, dla utorowania możliwego pokojowego współżycia wszystkich 
ludów na kuli ziemskiej. O. B. 


l. KONFERENCO DE P. E. D. DELEGITOJ. 


Se la unuan konferencon, okazintan en Kraków la pasintan jaron, ni 
povas nomi fonda, ĉar ĝi starigis fine unu centran organizaĵon de la pola 
Esparantomovado, la duan, okazintan la 5—6 de Novembro 1927, ni nomos 
organiza. Depost tiu kunveno Pollanda Esperanto-Delegitaro komencas vivi 
normale, forte subtenata de ĉiuj esp. societoj de la lando kaj entenante 
principe ilin ĉiujn. 

La Konferenco, kunsidanta en la societejo de Pola Esperanto-Asocio 
en Warszawa (ZOrawia 6), kunvenigis jenajn delegitojn: Prof. Bujwid kaj 
Dr. Rosenstock (Societo »Esperanto«, Krakow), s-ro Essigman, ing. Dobrzański 
kaj Prof. Kaus (P. E. A. -Warszawa), Dr. Muszkatblatt kaj s-ro Wiesenfeld 
(Konkordo, Warszawa), f-ino Weinsteinówna (P. S. E. S. -Warszawa), s-ro 
Trochimowski (P. S. E. S. -Warszawa kaj PEA - Przemyśl), s-ro Zawada kaj 
Adv. Litauer (Societo »Laboro«, Warszawa), s-roj Szapiro kaj Kurjanski 
(Zamenhofa Societo Esperanto, Białystok), s-ro Zysman (A. E. R., Warszawa), 
s-ro Tichawski (Societo de Esperanto-Amikoj, Katowice), s-ro Gerlich (Esp. 
Ligo de Silezio), Dr. Mędrkiewicz (PEA - Lublin), ing. Wołkowicz (Societo 
Esperanto, Lwow). Kune la delegitoj prezentis 24 voĉojn. 

Kiel prezidanto laŭ la propono de prof. Bujwid oni unuanime akceptis 
Dr. Jan Medrkiewicz, prezidanton de PEA - Lublin. Sekretariis f-inoj Wein- 
steinówna kaj Pasztejn. 

Ĉe la komenco la kunvenintoj aŭskultas raporton de Prof. Bujwid, 
koncernantan la tutan Esp.-movadon en Pollando, ne nur simplan agadon 

de PED., per kio la raportinto substrekas, ke PED. estas la sola gvidanto 
de la enlanda movado. El la raporto oni ekscias pri eldono de »llustrita 
Gvidlibro tra Pollando kaj Gdańsk«*), pri prospero de »Pola Esperantisto«, 
pri tre grava por nia movado konferenco de Okcidentpolaj esperantistoj 
en Poznan, pri kiu oni jam raportis en »P. E.« 

Vigla diskutado post la raporto evidentigis profundan interesiĝon de 
niaj delegitoj koncerne ĝeneralajn esperantajn kaj pollandajn aferojn. 
Tre vasta agado de Prof. Bujwid estas plene kaj dankeme aprobita 
de la kunvenintoj. 

La dua kunsido, okazinta la 6. XI. matene, estis jam komencita. 
Oni plezure rimarkas speciale alvenintan nian »Napoleonon« de la Oka 
Dron Rosenstock. 

En sia skriba raporto la ĝenerala sekretario de PED., s-ro Alfus 
pruvas, ke la Esp.-movado estas serioze pritraktata de la Registaro (Pola 
Esp.-Instituto) kaj de universitataj rondoj (Poznan, Warszawa). Prof. Bujwid 
kune kun Prof. Nowakowski kolektis en Poznan 17 subskribojn de univer- 
sitataj profesoroj, kiuj deklaris agi por Esperanto; krome Prof. Bujwid 
interkomunikiĝis kun Rektoro de la Universitato en Warszawa, Pastro 
Szlagowski, kiu estas favora por nia afero. 

En la diskutado prenas la voĉon s-ro Wiesenfeld. Car la afero, kiun 
li traktis, tuŝas lojalecon de gvidanto de nia movado, oni devas ĝin pri- 
paroli pli detale. 

Ĝis nun al Konstanta Reprezentantaro de la Naciaj Societoj Espe- 
rantistaj apartenis Pola Esperanto-Asocio, kaj depost la Ĝenevo ankaŭ 
Rondo »Konkordo«. Car la asocio kaj la rondo aliĝis al PED, Prof. Bujwid 
tute prave dum kusido de K. R. en Gdańsk deklaris, ke depost nun sola 
reprezentanto de la Esperanto-movado en Pollando estas Pollanda Espe- 
ranto-Delegitaro. S-ro Wiesenfeld protestis kontraŭ tiu ago de Prof. Bujwid, 
kiu estis farita »sen interkompreniĝo« kun »Konkordo«. Ne sufiĉis klarigoj 
de diversaj delegitoj, ne sufiĉis deklaro de Dro Rosenstock, ke laŭ la 
regularo de PED., ĝi estas la sola nia reprezentanto, ne sufiĉis ekzemplo 
de lojale aganta Pola Esperanto-Asocio, kiu eksiĝis el K. R. La reprezentanto 
de »Konkordo« komunikas, ke la rondo el K. R. ne eksiĝos. 

Tial ing. Dobrzański estis devigita proponi, ke, aŭdinte klarigojn de 
Prof. Bujwid kaj konstatinte, ke Rondo »Konkordo« aliĝis al PED, la 
konferenco decidas sciigi la Rondon »Konkordo« pri la konsekvencoj, se 
ĝi ne submetos sin al la komuna Poll. organizo. La propono estis akceptita 
per 22 voĉoj kontraŭ 2 sindetenoj (Konkordo). La konferenco krome 
konstatas, ke la sola nacia reprezentanto de la pola Esp.-movado estas PED. 


*) Havebla ĉe Eldona Sekcio de P. S. E. S., Warszawa Leszno 99 m. 5 aŭ ĉe 
„Pola Esperantisto“ por 1'50 zł. 

Sekve oni alpaŝis al la ŝanĝo de la regularo de PED., laŭ propono 
de PEA. kaj P.S. E.S. Car la ŝanĝita regularo estas publikigota, ni pritraktos 
gin nur ĝenerale. 

Do oni decidis novan sistemon de voĉdonado, ke ĉiu delegito havu 
tiom da voĉoj, kiom da membroj li reprezentas, kontraŭ la ĝisnuna ne tute 
justa sistemo. Krome la konferenco decidis, ke asocio, ligo k. s. prezentu 
unu tutaĵon, ne dispecigitan en lokajn grupojn, kiel estis ĝis nun. Fine oni 
aldonis paragrafon pri Reviza Komisiono, kiu mankis. De nun ankaŭ la 
biurokrata sistemo, koncerne organojn de PED., estas multe simpligita. 

Post ŝanĝo de la regularo oni aŭskultis interesan prelegon do s-ro 
Zawada, prezidanto de la revivigita Laborista Societo »Laboro«. S-ro Zawada 
donis kelkajn proponojn por plivigligi la Esp.-movadon en nia lando: zorgi 
pri enkonduko de Esperanto en lernejojn, en radio-staciojn, elpendigi en 
stacidomoj Esperanto-surskribojn, organizi centrajn korespondajn kursojn 
de Esperanto ktp. 

Preskaŭ dum ĉiu tutlanda kunveno ni povis aŭdi similajn deziresprimojn, 
kiuj estis pli ol unufoje subtenataj de konformaj decidoj, sed krom kelkaj 
agoj de apartaj asocioj (iniciato de PEA., de Dr. Czubrynski) la ĝenerala 
propagando estis en »dorma stato«. Nun la PED. kun sia vigla prezidanto 
agas kaj — ni esperu — fine venkos. 

Venas »liberaj proponoj«. Novaj demandoj kaj klarigoj, sed ili ne 
entenas ĝeneralan intereson. 

Je oka horo vespere la prezidanto fermas la vere laboran, ĉar fine 
organizintan PED - konferencon. Car dum la konferenco oni esprimis la 
deziron kunvoki Il. Tutpollandan Kongreson, Prof. Bujwid demandas la 
kunvenintojn, kie ili volas kongresi. Plimulto deklariĝis por Krakow. 

Post longa laboro oni volis iom amuzi kaj profitis la afablan inviton de Aka- 
demia Esperantista Rondo, kiu organizis »nigran kafon«. M. Trochimowski. 


LĄ. FESLO DIS BA. L EBRIO: 


LA 15 DE DECEMBRO ĈIUJARE ESTU DEDIĈATA AL LA ESPERANTO-LITERATURO. 


Ĉiam plendi ne estas prudente. Ĉiam riproĉi estas tede. La ĉiam akuzata 
popolo fine indigniĝos kaj rajte. Kial senĉese draŝi nur vortojn? Montru 
la vojon ireblan kaj ĝi estos sekvata, donu rimedojn kaj ili estos uzataj!..... 

Longajn jarojn mi serĉis vane savan ideon, kiu almenaŭ donus esperon 
pri dezirata rezulto. Fine la jubilea jaro alportis ĝin. 

Mi partoprenis en modesta jubilea festeno, kie unu el miaj ekslernantoj, 
malriĉa laboristo, alparolis min: »Paĉjo, (tiel nomas min la geamikoj), 
ankaŭ mi festenas. Jen! Rigardu! Fine mi sukcecis aĉeti la trivoluman 
»Faraonon«! Liaj okuloj brilis pro sincera ĝojo, kiam li montris al mi la 

multekostan verkon. Tiel ame, karese li rigardis la ampleksajn volumojn, 
ke mi profunde kortuŝiĝis. Mi sentis, ke eble el la kunvenintoj sola li festenas 
kore kaj inde la jubileon de nia lingvo, ĉar dum monatoj li devis ŝpari el 
sia tre modesta salajro por fari tian proporcie grandan elspezon. Nobla 
festenmaniero, inda por imito! 

La ago de mia malriĉa ekslernanto donis al mi la ideon pri „Zago de la 
literaturo“. Mi ricevis fortan admonon deekstere per la sciigo pri la »Festo de 
la libro en ltalujo«. Se tiel granda kaj riĉa nacio, kiel la itala, sentis la bezonon 
iniciati, organizi kaj aranĝi tiun feston je intereso de sia brila literaturo, 
tiam ni esperantistoj devas plenumi la urĝan taskon, kiu celas la popularigon 
de nia literaturo ĉe ĝia tutmonda publiko. Do mi decidis fari la proponon 
al la jubilea kongreso kaj tion mi faris per afabla interpretado de s-ano 
Balkanyi. La Kongreso en Danzig unuanime akceptis ĝin kaj difinis ĝian 
daton — laŭ mia deziro — je naskiĝtago de D-ro L. L. Zamenhof. 

La 15-a de decembro estos nia »Festo de la Libro«. Sed estas longa, 
peniga vojo ĝis efektivigo de la propono principe akceptita. 

Ismaelo Mario Carrera kaj Umberto Fracchia, la talentaj italaj verkistoj, 
iniciatintoj de la „Festo del libro“, estas tute pravaj, kiam ili asertas, ke 
la »krizo de la libro estas la krizo de la publiko« kaj »se la publiko ne 
serĉas la libron, tiam la libro devas ekmigri al la publiko«. 

Bonega, kvazaŭ mirakla ekzemplo proponas sin al mi. De nun en ĉiu 
klubejo estus konsilinde havi la jenan averton: 

La 15-a de decembro 
estas la naskiĝtago de 
D-ro L. L. ZAMENHOF, 
nia Ĉiama spirita gvidanto 
La 15-a de decembro 
estas dediĉita por la 


FESTO DE LA LIBRO 


kulturtago por manifesti pri vivanteco 


de ESPERANTO 


Rememoru pri la Majstro! 
Oferu laŭvolan sumon por 
na LITERATURO 
kaj aĉetu almenaŭ unu libron ! 
Fine por havi statistikon pri la rezulto mi proponas, ke ĉiu librovendisto, 
ĉiu grupo bonvolu per poŝtkarto sciigi min, indikante la jenajn datojn: 


urbo ...; lando . . . ; nomo de la vendisto . . . ; kiom da libroj ven- 
diĝis? . . . ; por kioma sumo? . . . La sciigojn por statistiko oni sendu 
ĝis 15-a de januaro 1928. Julio Baghy, 


Budapest VII, Rottenbiller u. 66. 
Heroldo Nr. 36. Hungarlando. 

GUSTAW DANILOWSKI. 


EL MOTIVOJ AŬTUNAJ. 


Tiel malgaje; domo malplena; 
Grilo kantetas nur. 

Velkas folioj, krono ĝardena, 
Kun vento flugas terur'. 


Tra kampoj vento vasta, sovaĝa 
Hurlas per tonoj cent — 

En koron ia sopir' malkuraĝa 
Venas kun tiu vent'. 


De la malgojoj kial falango 
Venas al mia kor? 

Ĉu ĉar velkiĝis ĉio per sango, 
Ĉar suno estas for? 


„Araneajo ĉie sin trenas 

Malgaje kvazaŭ sufer'; 

Gruoj ĉielon are revenas 
Al pli kvieta ter'. 


La lasta frukto jam malaperis 
En mia ĵus ĝarden’; 

Antaŭ fenestro sange suferis 
Vinber' svenante jen. 


Vitrojn kovritajn per la nebulo 
Pluw' ritme batas sen fin 
Melankolio kvazaŭ makulo 
Surverŝas tutan min. 


Antaŭ la pordo per mola koto 
Kovrita estas voj 

Pluvego ĝemas je unu noto: 
Ploro, funebro, malĝoj... 


Pluw-kaj ventplena aŭtun' vilaĝa... 
En koron kiel torent — 

Sincera ia sopir' malkuraĝa 

Venas kun tiu vent. 


tradukis E. Rytenberg. 


St. Etienne. Loire. Francujo. 

ERWIN ROSENBERGER. 


LA NASKIĜO DE “I HOMO. 


Brahma rigardis desupre el siaj ĉielregionoj al la praarbaro, kie simioj 
babilaĉis kaj kelkaj aliaj bestoj, kaj li diris: »La besto ŝajnas al mi tro 
simplanima; ĝi estas senzorga, tial ĝi estas tiel stulta. 

Sed min tiu-ĉi sensaĝeco jam tedas. Mi volas havi beston pli superan«. 

Brahma glitigis malsupren sian serĉantan rigardon en la dekmil 
abismojn, tra kiuj en sennombraj formoj boladas la nebuloj de la finlastaj 
mondsekretoj, kaj li murmuris: »Kie estas la signalo, kiu povus al mi formi 
pli valoran specon? Kian diferencigan econ mi donu al la nova estaĵo? 
Kiel mi faru limon inter la malpli supera kaj la pli supera bestaro? Mi 
devas nepre trovi ian ŝtuparon, kiu al mi suprenigus la beston de l' pra- 
arbaro ĝis la altaĵo de l' evoluo... 

Kaj dum li meditis kaj serĉis kaj esploraŭskultis la internon de l' dekmil 
abismoj, subite li ekvidis hele supreniĝintan lumfulmon kaj Brahma diris: 
»Jen ĝi estas! Jen la vojo: unu ideon, kiu neniam antaŭe ekloĝis en ies 
cerbo, mi alflustros hodiaŭ al la terkreaĵo kaj tiu-ĉi ideo al mi nepre 
elvokos novan specon; kaj ĝi ŝanĝos plene kaj tute la vizaĝon de l' tero«. 

Ĝis nun ne ekzistas besto, kiu scias, ke ĝi devas nepre morti. Al la 
simio tie-malsupre kaj al ĉio, kio tie flugaĉas kaj rampaĉas, mankas la 
scipovo rigardi en la estonton kaj ekkoni, ke iam venos tago de l' fino, 
de l' morto. Kiel senkulpaj kaj feliĉe-senpensaj ili petolas tie en iliaj 
arbaraj sovaĝejoj! 

Nu, mi nobligos la beston per tio, ke mi donacos al ĝi la ideon pri morto. 

De hodiaŭ ekzistos kreaĵoj, kiuj scias: ni nepre devas morti. 

Tial mi metos nigrecan ombron, subtilan, malhelan krepon sur la vojo 
de tiuj novaj, por ke iliaj pensado kaj agado ricevu pli noblan nuancon. 


Dank' al la vidaĵo, kiun tiumaniere mi estigos antaŭ iliaj okuloj, ili lernos 
demandi kaj demandado estas la ĝermo de ĉia saĝeco. El la vorteto, kial' 
kaj, kiucele' fluos al ili riĉa mondo da multspecaj akiraĵoj«. 


Kaj Brahma faris signon kaj sur peza, nigra flugilo ekŝvebis malsupren 
sur la teron la ideo pri morto. 

Tiun tagon komenciĝis la historio de l' homaro. 

Tamen Sarasvati, la milda edzino de Brahma, kiam ŝi vidis la me- 
lankolian ombron malsupren falanta, diris malgaje: »Ni ne plu povas fari 
tiun-ĉi donacon nefarita, sed mi povas mildigi ĝin per alia donaco. 

Estus vere terure, se la homo devus ĉiam, en ĉiu momento de sia 
vivo vidteni antaŭ si la tombon. Tial mi donacos al ili, kiel akompananton 
de la ideo pri morto, alian povon, kiu kontraŭagos la unuan kaj refaros 
feliĉaj: ili nur malofte pensos pri sia morto. 

Al la suferiga sciado mi akompanigos savoplenan forgesdeziron. La 
vero »Ni devas morti« ne estu malkonata de la homo, sed ĝi ne estu 
ĉie-kaj ĉiam-esta; voleme-facilanime ili forskuados ĝin el sia pensaro. 

Valorplenan kaj dolorriĉan ekkonon vi sendis, ho Brahma, al via kreaĵo. 
Ĝi ne ĉiutempe kaj-loke fikssidu sur la supra tavolo de ilia konscio. Tion 


koncedu al mi, ho Brahma«. Trad: Araba: 
POLLANDA KRONIKO. 


Mortis unu el plej talentaj literaturistoj Gustaw Danitowski. Tute prave 
Marŝalo Józef Piłsudski en la letero skribita al la Vidvino nomas lin: 
ĉiama, nelacigebla batalanto por la libereco; verkisto, sentanta per la koro 
kaj sango, militisto de la patrolanda afero, homo de kristala karaktero. 
Ni ĉiuj, kiuj lin konis, doloras kune. 


Por plibonigi la terkulturon en Polesie, (Blankrusujo) kies loĝantaro, pre- 
cipe blankrusoj, estas tre konservemaj kaj primitive kulturas sian kampon, pola 
ministerio de la terkulturo aranĝigas modelajn farmobienojn, kie oni enkon- 
dukas plej raciajn metodojn de sterkado per artefarita kemia sterko kaj 
ankaŭ aliajn science elprovitajn metodojn. Estis aranĝitaj komence kelkdekoj 
da tiel prizorgitaj farmbienoj po 9 hektaroj, kiuj estos transdonitaj al la 
kamparanoj, kiuj prenos sur sin la devon mastrumadi laŭ instrukcio de la 
ŝtataj instruantoj. La Pola Registaro preparas tre grandan planon de la kulturigo 
de grandegaj, marĉaĵaj terenoj, kiuj ĝis nun restis tute senvaloraj. Racia 
plibonigo de la vojevodejo Polesie, precipe per sekigo de marĉaĵoj, redonos 
al la terkulturo pli ol 10.000 kvadr. kilometrojn da tereno. Estas menciinde, 
ke malkulturaĵoj en Polesie prezentas preskaŭ dekonon de ĉiuj malkul- 
turitaj teroj de tuta Polujo. 

Post tiu-ĉi plibonigo la kulturo kaj eĉ vivo en la pola Blankrusujo 
tute Sangigos. 


UNUA KONGRESO DE LA UNIVERSITATA ESPERANTA FEDERACIO. 


Okazos en Toulouse la 27-30 decembro. Jam estas fonditaj rondoj 
en: Lyon, Toulouse, Paris, Grenoble; oni formas universitatajn rondojn 
ankorau en: Clermond-Ferrand, Alger, Strasbourg, Montpellier, Marseille. 
Dum tiu-ĉi kongreso, kiu estas unu el plej gravaj paŝoj antaŭen en nia 
movado, oni priparolos antaŭ ĉio la Federacian Raporton de Lyona konfe- 
renco, kiu okazis 30/X. 1926. Oni priparolos ankaŭ la estontan Internacian 
Universitatan Kongreson kaj rilatojn al la diversaj esperantaj organizaĵoj 
en eksterlando. La detalojn pri la kongreso donas: Organiza Komitato 
en Toulouse, Francujo, 8 Rue Baour Lormians. Kotizo 10 fr. 


DIVERSAĴOJ EL LITERATURO KAJ GAZETARO. 


Italujo. 12-a Kongreso de Italaj Esperantistoj en Neapolo. La 3—8 
IX. okazis en Neapolo la 12-a Nacia Kongreso de Italaj Esperantistoj, kies 
sidejo estis la belega palaco de Neapola Komerca Cambro. Aliĝis la Kon- 

greson la Ministro de Financoj, la Prezidantoj de italaj Senato kaj Parla- 
mento, multaj Regionaj Aŭtoritatoj, la Direktoro de la Universitato de Neapolo, 
ktp. La kongreso disvolviĝis tre fruktodone en siaj kunsidoj, de kies re- 
zultoj certe sekvos pli aktiva disvastiĝo de Esperanto en ltalujo. 

Partoprenis la kongreson portante la saluton de fremdlanda samide- 
anaro f-ino D-ro P. Muszkatblatt el Varsovio. 

La interna situacio de Esperantismo en ltalujo, kiel la agado de la 
Itala Esperantista Federacio, laŭ la raportoj faritaj de la vicprez. de IEF 
Ing. R. Orengo, estis viglaj kaj aktivaj. 

Salutparolado de la delegitino de la Esperantista Rondo »Konkordo« 
en Warszawa, f-ino D-ro P. Muszkatblatt, dum la soleno malfermo de la 
Itala Nacia Kongreso en Neapolo. 


Saluton, belega Neapolo! 
Saluton, karaj Italoj! 
Saluton, gesamideanoj ! 


De la malproksima pola tero mi venas por festi kune kun Vi, por 
esprimi mian partoprenon, por montri, ke Italujo al Pollando ne estas fremda. 
Kien ajn Vi turniĝos, — ĉie polajn tombojn Vi trovos, ĉie pola sang' verŝiĝis, 
ĉie niaj fratoj kunbatalis. Kaj se tiu vero ne estas dubinda, do milfoje pli 
senduba ĝi estas sur itala tero. Ĵa la unuaj polaj legionoj, la unuaj bata- 
lantoj por libereco kreiĝis sur la itala tero. Ciuj Vi, Italoj, trovis en via historio 
la faman polan nomon »Dabrowski«, kiu la unua formis sub la itala stan- 
dardo taĉmenton de polaj volontuloj. Kaj ĝis nun ankoraŭ en la pola nacia 
himno »Poluj' ankoraŭ ne pereis« ripetiĝas post ĉiu strofo la refreno: 
»Marŝu, marŝ” Dąbrowski, de l’ itala ter’ Polujon!« Gis nun ĉiu pola 
infano kune kun siaj lulilkantoj eklernas tiun strofon... Kaj mi, havante 
nun la eblon esprimi la sentojn de mia popolo al la Italoj, mi estas plej 
fiera sub la suno, ke ĝuste mi povas stari sur la tero de potenca Dante, 


de | tutmonde nun glorata geniulo Macchiavelli, kaj — fino kronas la 
verkon — de l' plej granda nuntempulo — Mussolini. 

Lando de beleco, land' de l' poezio, lando de l' arto, land' de 
| muziko! — Jen staras mi sur via tero kaj klinas la kapon antaŭ la 


multego de }’ meritoj, kiujn vi havas, antaŭ la sennombreco de l' bonkvalitoj, 
kiujn vi posedas. Nepriskribeble belegaj estas viaj urboj, viaj kampoj, viaj 
riveroj, viaj bordoj, viaj maroj. Karaj, ho, tre karaj gasamideanoj! Tro mal- 
longa estas la tempo, tro malforta estas mia lingvo, tro malriĉa mia vort- 
trezoro por povi nun al vi esprimi ĉion, kion mi en la nuna momento 
travivas, por esprimi al vi, kiel en mia animo en tiu mallonga momento 
trapasas via tuta historio, via Julio Caesar, Marko Aurelius, Giordano Bruno, 
Michel Anĝelo, Leonardo da Vinci, Dante. — Viaj trubaduroj, viaj poetoj, 
viaj pentristoj, skulptistoj, viaj muzikistoj, viaj... Cu mi sukcesus mencii 
ĉiujn ? Cu eble estas al unu persono dum unu tago citi ĉion, kion oni 
povas pri Italujo diri? Lando, en kiu kuniĝis ĉio, kio havas ion komunan 
kun la beleco! Nacio, kiu nombras en siaj vicoj la plej famajn mondvirojn ! 
Mi salutas vin! Mi venis de la iam malfeliĉa Polujo, por diri al vi, kiuj 
kaj kio vi estas. Sed... veninte, mi mutiĝis. La troa splendoro blindigis 
miajn okulojn, surdigis la orelojn kaj rigidigis mian langon. 

Mi venis, vidis kaj... estas venkita!! Mi ne havas plu fortojn, mi 

ne havas plu vortojn. Jes! mi konvinkiĝis pri la vera signifo de l' proverbo: 
»Vidi Neapolon kaj poste morti«. 

El Polujo, kiu eldonis plej noblajn filojn de l’ homaro, el tiu Polujo, 
kiu donacis al la mondo Kopernik'on, Mickiewiĉ'on kaj — last not least — Za- 
menhof'on mi alportas al vi saluton. 

Noblaj estis la instruoj de Mickiewiĉ, kiu la unua proklamis la amon 
inter la popoloj; idealoj — tiuj de Zamenhof. En Polujo naskiĝis Esperanto. 
Naskis ĝin la spirito: la Interna Ideo. La amon — la plej noblan el ĉiuj 
noblaj sentoj eldonis al la tuta mondo nia kara Esperanto. La Internan 
Ideon donacis al ni Zamenhof. 

Mi havas la grandan honoron kaj feliĉon saluti la XII Kongreson de 
Italaj esperantistoj en la nomo de l' Esperantista Rondo »Konkordo« en 
Varsovio, societo, kiu celas unuigi ĉiujn adeptojn de la interna ideo de 
Esperanto, ĉiujn, kiuj daŭrigas la spiritan vojon de nia Majstro kaj kiuj 
kolektiĝas sub unu standardo, kies devizo sonas: »Per Esperanto al repa- 
cido kaj Konkordo«. En la nomo de tiuj fidelaj adeptoj de la interna 
ideo — plej koran saluton! — Vivu Esperanto! Vivu la Interna Ideo! 
Vivu Konkordo inter homoj ! 


Vieno. Jam la 2 marton t. j. fondiĝis en V. Komercista Esper. Junulara 
Unuiĝo (K. E. I. U.) Gesamideanoj, kiuj interesiĝas pri similaj unuiĝoj 
estas petataj sin turni skribe al: S-ro Maller Theodor, Wien XVII. Hernals- 
er str. 58/7 Austrio. 

La Suno Hispana en septembra nro priparolas Jubilean kongreson. 
Estas ankaŭ priparolita VII. hispana kongreso en Sevilla dum novembro. 
Belega bildo de la Sevilla katedralo. 

Heroldo de Esperanto. Tarifo kaj libro-katalogo anoncas diversajn 
esperantaĵojn: leterfolioj, kovertoj, poŝtkartoj kun surpreso de nomo aŭ 
firmo, programoj, membrokartoj. Rekomendindaj libroj el la eldonejo de 
LO prezentas ampleksan valoran bibliotekon. Tre inda por trarigardi 
aj uzi. 

Internacia Scienca Asocio Esperantista, reklama fako, rekomendas di- 
versajn manierojn de reklamado: glumarkoj kun surskribo: »uzu nur espe- 
ranton en la internaciaj korespondaj interrilatoj«. Cent glumarkoj po unu 
respondkupono aŭ egalvaloro: Sro Rollet de l'Isle 35, rue du Sommerard, 
Paris 5, France. 

Germana Esperantisto anoncas germanan esper. kongreson dum la 
Pentekosto 1928 en Potsdam. Sekretariino Hildegard Nickel, Potsdam, 
Bliicherplatz 2. 

[Internacia Medicina Revuo, enhavas, kiel kutime multajn interesajn 
artikolojn: de la japanaj, francaj, rusaj, polaj aŭtoroj, ampleksan referatan 
parton pri diversaj kuracistaj temoj, raporton pri jubilea kongreso kun detala 
priskribo de la prelegoj, belajn fotografaĵojn. Oni vidas, ke la esperanta 
movado treege disvolviĝas inter vastaj kuracistaj rondoj. Jam en tute 
proksima estonteco ni esperas aŭdi pri la Unua Tutmonda Medicina Kon- 
greso. Ni estas certaj, ke niaj germanaj kaj anglaj samlingvanoj helpos nin 
en tiu-ĉi grava entrepreno. 

La Movado Paris en la oktobra nro inter aliaj publikigas interesan 
prelegon de sro Andre Lirondelle »Esperanto en lernejo«, kaj unu parton 
de la prelego de sro Bovet, fama direktoro de la Instituto: Jean Jacques 

Rousseau en Geneve. Li diras interalie, ke memorante niajn longajn stu- 
dojn de la latina lingvo kaj vidante neniun progreson de la latina inter- 
parolado kun niaj gelernantoj, ni post tute nelonga studado de Esperanto 
rimarkas kun ĝojo kontraŭon: ni povas interrilati kun ĉiuj nacianoj sen iu 
ajn malfacilo. 

Raporto de dro Blassberg, prezidanto de la TEKA konstatas, ke Intern. 
Med. Revuo presiĝas en 1200—1400 ekz. kaj la elspezoj kompensiĝas per 
enspezoj, ĝojiga konfirmo de la venko de Esperanto en tiu-ĉi fako. 

omoto, internacia monata organo de la universala homama asocio. 
Red. K. Nishimura. Priparolas Internacian konferencon en Londono de la 
Internacia Novidea Alianco, kiu ne povas esti vere internacia, parolante 
nur angle. Ni estas ĝojaj, ke Sro Deguĉi estas definitive liberigita kaj sendas 
al li koregajn bondezirojn. 

Aŭstria Esperantisto priskribas detale jubilean Danzigan kongreson. 
Sro Steiner faris esperantajn raportojn por la danziga kaj alia gazetaro. 
Raportoj estis bonege prilaboritaj. 

La Fervojisto estas unu el plej rekomendindaj, fakaj esperantaj ga- 
zetoj. Apud la Medicina Revuo ĝi sendube prezentas organon, kiu plej 
sukcese disvastigos esperantan movadon en la rondoj de siaj fakuloj. Ni 
ofte ĉerpos el tiu fonto niajn sciigojn. Sro llija Puhalo, Sro Stojniĉ, Sro 
Carl Viksten, sveda stata fervojisto — merita trio, — ni ne povas hodiaŭ citi 
multajn aliajn, ne malpli meritajn nomojn, — garantias prosperan estonton por 
la disvolvigo de la esperanta ideo. Adreso de la asocio: Intern. Asocio 
de la Esper. Fervojistoj Zagreb, Stojarska cesta, Jugoslavujo. 

Internacia Stenografisto. Dir. P. Flageul, Cefredaktoro L. Demarcy 
12 rue Robert, Beauvais, Oise, Francujo. 


Novy Lid Ĉeĥoslovakujo alsendis esperante skribitan artikolon, inter 
aliaj ĉeĥe skribitaj. Gi aldonas specialan propagandilon esperantan. 

Katolika Mondo, Koeln Lindenthal, Germ. alsendis por recenzo la 
libron Naturscienco, Mondkoncepto, Religio. de Dro med. k. fil. Joh. Reinke. 

La Progreso, ofic. organo de la ĉeĥoslovaka Asocio esper. Praha VII 
Soharska 333. Inter aliaj interesaĵoj ĝi prezentas tutsemajnan radioprogramon 
el diversaj ŝtatoj kaj urboj. Tre imitinda. Estas citataj: Brno, Barcelona, 
Breslau, Danzig, Freiburg, Graz, Gleiwitz, Genève, Innsbruck, Klagenfurt, 
Leningrad, Moskva, Paris, Stuttgart kaj aliaj. 

Esperanto Praktiko, Berlin SW. 19 Jerusalemer str. 46—49. Kelkaj 
artikoloj meritas specialan priparoladon, ĉar ili estas enhavoriĉaj kaj tre 
interesaj. 

La Socialisto, Wien, XXI Angerer str. 14. Publikigas literaturan 
konkurson. 

The British Esperantist, ofic. organo de la Brita Esp. Asocio. Al tiu 
potenca asocio apartenas 106 grupoj el tuta Britlando, tri el ili loĝas en 
Ameriko kaj en Aŭstralio. La oficejo de la Brita Asocio, gvidata de sro 
Buttler, estas plej imitinda ekzemplo de bona administrado. Eble plej riĉa 
esperanta biblioteko. 

Argentina Esperantisto, Buenos Aires, str. C. Pellegrini 238. 

Esperanto Junularo, A. Neupert, Wedel str. 17. Leipzig N. 23. Germ. 
Interesaj komunikoj pri interkorespondado. Hina 13-jara knabo priskribas 
en la taglibreto siajn memoraĵojn kaj impresojn. »Sro Ma, instruisto, ruĝiĝis 

pro ekforgeso de la nomo de granda konata urbo... Posttagmeze sabate 
en la lernejo tri samklasanoj batalis kun mi. Unu el ili min atakis de ma- 
lantaŭe, alia ĵetis sin sur min de la antaŭa flanko, kaj la tria ekkaptis min 
je la dekstra kruro. Malgraŭ tio mi ilin rebatis tiel lerte, ke mi ilin ĉiujn 
tri venkis. Kun ĝojo mi sciigis la patrinon pri mia triumfo. Kaj tamen ŝi 
min forte mallaŭdis kaj admonis min al bona neriproĉinda konduto«... Estas 
dezirinde disvastigi tiun ĉi gazeton inter la junularo. 

La 18 de majo estis sendata per t. s. f. la jena alvoko redaktita en 
kvin lingvoj: Walesa (Kimra), Angla, Germana, Franca, Esperanta: Ni, 
infanoj de la lando de Wales, sendas al ĉiuj infanoj en la aliaj landoj de 
la tero, koran saluton. Cu vi ne volas, ho vi, milionoj da kamaradoj, sub- 
teni per via juneca entuziasmo ĉiujn, kiuj, apartenantaj al ĉiuj rasoj kaj al 
ĉiuj nacioj faras ĉion eblan por ekstermi por ĉiam kaj sen sangoverŝo la 
malnovajn disputojn? Se ili sukcesos en sia granda kruca militiro, venos 
la tempo, kiam ni estos homoj, kiam ni estos fieraj aparteni al la lando, 
kie ni naskiĝis, ne estante pro tio devigataj mortigi aŭ malami aliajn ho- 
mojn. Vivu la ligo de nacioj, la amikino de ĉiuj patrinoj, la protektantino 
de ĉiuj hejmoj, kaj la junularo en la tuta mondo. Sendu respondojn al sro 
Gwilin Davies, direktoro de la Wales Unuiĝo por la ligo de nacioj, 10. 
Richmond Terrace, Park Place, Cardiff, Anglujo. 

Sennaciulo, ofic. organo de Sennacieca Asocio Tutmonda 23 Boyer, 
Paris 20. 

Antaŭen, New York City 5 West 83rd St. M. Amiel. 

Ilustritaj Rakontetoj, A. Kenngott, A. M. Belga Esper. Instituto Ant- 
verpeno ll, rue du Petit Chien. 

Revista del Ateneo N. 35, speciale dediĉita al Alvar Nunez Cabeza 
de Vaca, Jerez de la Frontiera priskribas esperante la okazintaĵojn de la 
supre nomita Hispana Kavaliro. 


Vol VAOD E AN S1OsCulbBali Girl, 


Pola Poŝta Organizaĵo, okaze de la IX. Tutpola Kongreso de Asocio 
de Poŝtistoj, Telegrafistoj kaj Telefonistoj, kalkulanta 17.000 anojn aliĝis 
II EP alh 


Włocławek. Ce ŝtata Gimnazio: Gimnazjum Ziemi Kujawskiej, fondiĝis 
Esperantista Rondo de Junularo, sub la protekto de Direktoro, kiu permesis 
aranĝi esper. kurson por gimnazianoj. Kurso komenciĝis la I/IX. kun 26 
partoprenantoj; gvidas ĝin prezidanto de la rondo ankaŭ gimnaziano. La 
rondo deziras korespondi kun ĉiuj polaj kaj alilandaj esperantaj, junularaj 
organizaĵoj. Esper. Rondo Juneco Włocławek, Szkolna 6 

Estas tre imitinda ekzemplo de la Junulara Iniciato. Ni deziras tutkore 
plej grandan sukceson al niaj junaj samideanoj kaj petas doni al ni novaĵojn 
pri la progreso de la studado. Nur daŭrigu vian laboron. 


Kraków. Pastro Haroński, skribas, ke li kune kun Pastro Janik ĉe- 
estis la internacian Misian kunvenon en Poznań kaj aranĝis tie Esperanto- 
ekspozicion sub la titoloj skribitaj pole, france kaj esperante: Esperanto 
por la misioj katolikaj k. al. Estas disdonitaj 5000 propagandiloj. Ambaŭ 
pastroj aranĝis en Silezio propagandan fakon por ĉiuj katolikaj esperantistoj. Oni 
celas koncentrigi ĉiujn polajn esperantistojn katolikajn en unu organizaĵo. 

Dum la lastaj du semajnoj Prof. Bujwid parolis dufoje per 
radio pri la signifo de la Esperanto por la internaciaj interrilatoj kaj 
klarigis, kial ĝis nun nur Esperanto disvastiĝas, dum oni nenion plu aŭdas 
pri aliaj lingvoj, kiel helplingvoj. Estonte sekvos la prelego pri la esperanta 
gramatiko kaj vortradikaro. Tre dezirindaj estas ankaŭ Esperanto kursoj 
per radio, sed tio de ni ne dependas. 


Kalisz. Kaliszanin, którego redaktor Samideano A. Lasinski jest 
prawdziwym białym krukiem wśród Redaktorów, gdyż pomiędzy nimi dotąd 
nie widzimy esperantystów, ogłasza kursa Esperanta, na które można zgła- 
szać się w redakcji do dnia 10 listopada. Opłata wynosi 5 zł. Nakładem 
Redakcji została wydana książka Prof. Czubryńskiego: Esperanto i espe- 
rantyzm. Wyd. Ilc. 3 zł. 


Warszawa. Laborista Esperantista Societo Laboro, dank ' al la vigla 
agado de la samideanoj Zawada kaj Kronenberg renaskiĝis kaj reorgani- 
ziĝis. S-ano Zawada publikigis artikolojn en »Pobudka« kaj »Zycie Wolne« 
pri Esperanto. La lasta gazeto presis la resumon esperantlingve. La 4. IX. 
okazis solena kunveno je la ĉeesto de kelkaj reprezentantoj de fakaj kaj 
kulturasocioj. La 20. IX. okazis ĝenerala reorganiza kunveno. Estis elektitaj: 
prezidanto Jan Zawada, ĝen. sekretario adv. Jozef Litauer, komit. K. Hau- 
bold — sekretario — kasisto, Eug. Pasztejn — bibliotekistino, Prof. L. Kro- 
nenberg — propagando, kursoj. Krome l. Koss kaj E. Makower. Revizia 
kom: F. Bonkowski, St. Dmochowski, R. Jawic. Laŭ la ŝanĝita regularo 
Societo Laboro agadas nur' inter laboristaro kaj laboranta inteligentularo. 
La sekretariejo oficas marde kaj sabate je la 19-21 h. Nowogrodzka 21. 
Kotizo: enskribpago 1 zł. kvaronjare 2 zł. 


Zarząd Akad. Koła Esper. przy Żyd. Strz. Akad. komunikuje, że 
zostały uruchomione 2 kursa pod kier. kol. Zysmana i Stolmana. Sekretarjat 
przyjmuje zapisy na następny kurs w połowie listopada (niedziele 7—8, 
czwartki 8—9 wiecz.) Sekcja propagandy przystąpiła do organizacji Tygodnia, 
który odbędzie się po uroczystem otwarciu w dniu 20/XI. W początku 
z. m. odwiedzili klub koła dwaj przejeżdżający przez Warszawę goście: 
red. Biineman z Hamburga i adw. Christensen z Chicago. Wizyta zbiegła 
się z wizytą prof. Bujwida. W miłym nastroju spędzono parę godzin, Adw. 
Christensen dzielił się z obecnymi swemi wrażeniami z podróży po Rosji, 
ostatnio odbytej. Adres: Nowy Świat 21. Są do nabycia podręczn. Carta i Borela. 


Dąbrowa Górnicza. Samideanaro el Zagłębie Dąbrowskie arangis 
9. X. festvesperon por saluti samideanojn el Cehoslovakujo. Estis interesa 
prelego de prof. P. pollingve, pri la geologiaj epokoj kaj klarigo de geo- 
logiaj kolektaĵoj de la Muzeo. Profesoro finis sian prelegon je alvoko: 
vivu esperanto! kaj promesis aliĝi al esperantistaro. En la nomo de ĉe- 
estantoj dankis Profesoron S-ro Czechowski del. de U. E. A. kaj D-ro A. 
Ingster, La tuta grupo promenis tra la urbo al Popoldomo, kie okazis 
aparta salutado de la grupoj de: Sosnowice, Będzin, Sląsk. Poste ĉiuj amuzis 
ĝoje ĝis la meznokto. 

Lublin. Loka Filio de P.E. A. translokiĝis kaj ĝia nuna adreso estas: 
Lublinianka, obok Korso. Babiladkunvenoj okazas marde, ĵaŭde kaj sabate 
de 6—8 vespere. Mil propag. flugfolioj estas disdonitaj surstrate. S-ro 
Cz. Pruski gvidas kurson por 12 personoj. 

Hajduki Wielkie. Del. M. Janik ul. Wolności N. 29 rekomendas ka- 
tolikajn eldonaĵojn: Fabiola, Parvuli (55 gr.), Nova Afriko (55 gr.). La 
origino de la religio (110 gr.) k. al. 


ESPERANTO EN MALPROKSIMAJ LANDOJ. 


Estas interese ekscii, kiel prosperas la movado inter ekstereuropaj 
popoloj. Jen kelkaj sciigoj elĉerpitaj el la n. 45 de Heroldo. 


En Australio 9 urboj: Adelaide, Auckland, Brisbane, Melbourne, 
Perth, Rotorua, Sydney, Wanganui, Wellington prezentas multe pli viglan 
movadon. Oni formas novajn societojn, klubojn, gvidas kursojn, komunajn 
ekskursojn. Sydneya esp. Societo precipe vigle laboras. Regule okazas la 
ĉiusemajnaj kunvenoj kun paroladoj, legado de teatraĵoj kun disdonitaj 
roloj, koncertoj, dancoj. Unu koncerto aranĝita profite al la Centra Oficejo 
de U. E. A. donis kelkajn funtojn sterlingajn. Oni mencias ankaŭ viglan 
propagandon de la esper. per radio. 


El Hinujo oni sciigas, ke en Shanghai, post la rebonigo de la ĝe- 
nerala situacio, komencas denove vigla movado. Al la koresponda kurso 
aliĝis jam 295 kursanoj. Sro Kenn, bone konata propagandisto, organizas 
hinan Esp. Instituton. La 40-jara Jubilea Festo okazis la 31/VIL., dum kiu 
parolis multaj samideanoj, inter aliaj sro Tsao Chung Yuan, konata radiisto. 
Li parolis precipe pri lingvomalfacilaĵoj dum la radiodisaŭdigo, en tiel 
multdialekta Hinujo. En Chinkiang, Kanton, Yuling oni komencis novajn 
kursojn en mezlernejoj kaj en Universitato Sun San. 


Pri Japanujo oni scias, ke la movado modele progresas. Okazis 
jam [V Esp. Kongreso de Aomori Gubernio, okazos ankaŭ XVI Japana 
Esp. Kongreso en la urbo Fukuoka. Okazis radio kurso en Nagoja, laŭ 
la ekzemplo de Dairen radio stacio. Du gravaj medicinaj gazetoj: La 
farmakologia Revuo kaj La Revuo de Medicina Instituto en Tokio akceptis 
la proponon de Dro Hattori aperigi la resumojn en Esperanto. En popola 
Universitato de Ueda okazis propagandaj paroladoj de sro Venables, prof. 
de Tojama komerca Kolegio kaj sro Kajima, la estro de la loka obser- 
vatorio, post kiu komenciĝis esp. kurso por 70 urbanoj. 


En Suda Ameriko estas fondita esper. Ligo en Asuncion (Paragvajo). 
En Buenos Aires (Argentino) okazas kurso, same kiel en Montevideo 
(Urugvajo) en Rio de Janeiro (Brazilo) progresas la movado. En S. Paulo 
estas tri kursoj. 


Bońka B32 lke] ss (oe „olti As ada (6); 


Edmond Privat, Historio de la lingvo Esperanto. La Movado 
1900—1927. Ferdinand Hirt & Sohn, Leipzig 1927. 


En la unua volumo aperinta antaŭ 15 jaroj s-o Privat rakontis la de- 
venon kaj komencon de Esperanto. En la plej nova verko la prezidanto 
de la C. O. de la Esperanto-Movado prezentas al ni kiel preskaŭa okula- 
testanto ĉion plej gravan kio okazis depost la jaro 1900, en kiu ekkreskis 
la poste fama »Delegacio«. Kaj precipe tiu historio de la Delegacio estas 
tre objektive skizita en la libro. Ankaŭ ĉiuj aliaj okazintaĵoj antaŭ kaj post 

la milito estas tre koncize kaj juste prezentitaj. Ni legas kun vera intereso 
pri la siatempa konflikto Cart-Bourlet, pri la »raitigitaj delegitoj«, pri la 
kontrakto de Helsinki, kiu fine solvis la konstantan dumkongresan pro- 
blemon de organizo. En apartaj, ĉapitroj kiuj bele elfinitajn formas tutojn 
ni estas informataj pri la progresoj de nia lingvo en radio, en la laboristaj 
rondoj, en la Ligo de Nacioj ktp. 

Unuvorte, la verko estas inda je la famo, kiun ĝia aŭtoro jame posedas 
pro la multaj antaŭe aperigitaj siaj verkoj. 

Aparte nin interesis la lingvaĵo de Privat. Kiel ĉiam tre mallongeca, 
riĉa je lingvaj bildoj (frakasa ŝaŭmo) ĝi estas, kiel ni konstatis ofte, ankaŭ 
ĉifoje iom alia ol la ĝenerala kuranta lingvo. Ne tute mi konsentas kun 
»droni« anst. dronigi (p. 93); »ekliteraturo« (p. 22); »per la lasta bardo« 
(p. 177) anst.: farita de la lasta bardo, aŭ: aŭdigita de la lasta bardo; 
»interezo« anst. procentaĵo; »de l' 2-an ĝis 8-an de Aŭg.« anst.: de la 
2-a ĝis la 8-a; »kion oni povas nomi la vivan ĉarmon de Esp.« anst.: la 
viva ĉarmo (predikato) (p. 192). 

»Krom Dro Zamenhofon« (p. 88) kaj »sidas 9 jaroj« (p. 75) estas 
evidente preseraroj, samkiel »fondiĝi« sur paĝo 116 anst. ŝajne: fandiĝi, 
se la aŭtoro nepre volis uzi bildan esprimon (fakte alia ne taŭgas). Cu mi 
bezonas aldoni, ke la kritikitaĵoj ne forprenas de la verko eĉ iomete da 
ĉarmo kaj legindeco? Niaj esperantaj stilistoj lernos multege de la plej 
nova libro de Dro Privat, pri tio ni ne dubas. Kaj nia »postmilita« kole- 
garo studos ĝin profunde, lernos koni la esperantomovadan tradicion kaj 
ĉerpi el ĝi novan entuziasmon, tiel kiel mi mem faris. 

Prosper Merimée, Mateo Falcone. El la Franca tradukis J. Borel, 
1926. Rudolf Mosse, Esperanto fako, Berlin *). 

S. An-ski, Dibuk. El la juda lingvo tradukis Izrael Lejzerowicz, L. K. 
Eldonis J. Alfus, Kraków XXII. Aleja Dembowskiego 10. 

Ilustritaj Rakontetoj kun demandaroj, de J. Kenngott, Belga Esp. 
Instituto, Kleine Hondstraat, 11, rue du Petit Chien, Antverpeno. 

Jen tri diversspecaj eldonaĵoj. La unua formas la unuan kajeron de 
la Mosse — aj malkaraj literaturaĵoj, kiun, kiel konate, jam sekvis multaj aliaj. 
La traduko de s-o Berel estas preskaŭ klasika, ĉar s-o B. estas malnova 
verkisto en Esperanto. Oni rimarkas la malnovajn lingvajn esprimojn, kiel 
»de antaŭ«, anst. depost, k. s. Mateo Falcone mem estas fama en la tuta 
mondo, ankaŭ la aliaj noveloj de Merimĉe estas vere legindaj. 

Dibuk estas alia speco de literaturajo. En la lastaj jaroj fama hebrea, 
(ne juda) artistaro ludis ĝin sur la diversaj scenejoj. Kiu ne ĉeestis tian 
prezentadon, nepre kaptu la okazon konatiĝi kun tiu unika dramo. La tra- 
duko estas klasika, ĉiuj gramatikaj kaj ceteraj lingveroj estas senhezite 
imitindaj. Precipe spertaj esperantistoj ĝuegos legi kaj ricevi iom da en- 
rigardo en la hebrean vivmanieron kaj legendaron. 

La tria verketo estas didaktikaĵo por infanoj, verkita nur en Espe- 
ranto, kun demonstraciaj bildetoj. La libreto estas tre rekomendinda kiel 
helplernilo por paroligi la kursanojn. 


Dr. Leopold Dreher. 


*) En la No. 11 de P. E. erare estas menciita la eldonejo de la Tutmonda Biblio- 
teko; devas esti: Rudolf Mosse. 

RESPONDOJ DE LA REDAKCIO. 


S-ro Max Kloss, Katowice. Ni tre dankas Vin por via afabla laŭdo 
koncerne la lastan Nron de Pola Espo. El via artikolo ni rimarkas, ke vi 
ne tre ŝatas nian ne tro grandan moviĝemon de instruistaro-ĝenerale. 
En Polujo la instruistaro ne multe interesiĝas pri esperanta movado. 

Sed ni opinias, ke la afero post nelonge iros tute alie. Ni faris 
kelkajn favorajn paŝojn en tiu-ĉi direkto; oni jam komencas organizi la 
instruistaron en Warszawa, Poznan, Krakow; do fine la movado iom post 
iom disvolviĝos. Oni ne devas forgesi, ke jam nun estas multaj ne orga- 
nizitaj instruistoj, kiuj tute modeste, kvankam senorganize laboras por 
nia afero. 

Fraŭlino L. Zamenhof. Kun danko ni ricevis Vian vere kortuŝan 
interparoladon kun la skribmaŝino de Via neforgesebla Patro. La artikolo 
estas rezervita konsente kun via deziro, por decembra Nro. 

S-ro Dir. Jozef Orzech, Tarnow. Tre interesa traduko por la 
decembra Nro. 

S-ro Maurer, Wien. Red. de Kosmoglott. Ni volonte sendos al vi 
kelkajn Nrojn de nia Gazeto. Sed ni devas konfesi, ke la lingvo ne multe 
nin interesas. Ni elektis Esperanton, kiel plej disvastigitan, facilan, logike 
konstruitan lingvon. 


ADMINISTRACIAJ SCIIGOJ. 
I. GARANTIA FONDO DE »POLA ESPERANTISTO=«. 
Por Garantia Fondo de P. E. pagis jam: 
F-ino Weinsberg por V. — 5 zł, por VI. — 5 zł, por VII. — 5 zł., 
por VIII. — 5 zł, S-o Dro Rosenstock por IX. — 10 zł, por X. — 10 zł, 
S-o Dro Robin (Warszawa) por VIII. — 20 zł., S-o St. Pęksa (Czarny Dunajec) 


por VIII. — 10 zł, S-ino Rubinstein por IX. — 10 zł, por X. — 10 zł. 
S-ino Neuberg por IX. — 10 zł. 


Il. GARANTIA ĈENO DE »POLA ESPERANTISTO«. 
1. S-ino Marja Landau pagante 2 zł. alvokas S-inojn: Rubinlicht, 


Sessler, F-inon St. Czerwińska kaj S-on Hamburger (ĉiuj el Krakow) kaj 


S-on Zajaczkowski (Warszawa). 

2. S-o Jakob Leibel pagante 7 zł. alvokas: S-on Douglas P. Boatman 
(Anglujo). 

3. S-o Schuldenfrei (Bobowa) pagas 2 zł. kaj alvokas pagi laŭpovan 
sumon ĉiujn, por kiuj Esperanto estas kara. 


"I! VIVU SEKVONTOJ!! 


NE FORGESU RENOVIGI LA ABONON POR J. 1928! 


ABONU MEM KAJ VARBU ANKAŬ ABONANTOJN POR LA SOLA 
ESPERANTA GAZETO EN POLLANDO! 


—— 


- Redaktor odpowiedzialny: Juliusz Kriss. pa 


